Derek Princei teenistus
Kohus peab algama Jumala kojast!
I Osa
Mulle tundub, et raskemat sõnumit, kui see, mis mul täna on,
pole ma varem jaganud.
1 Pe 4:17, mida ma eilses jutluses tisteerisin, ütles:
"Kohus peab algama Jumala kojast!"
Usun, et see on ka USAs tõsi, et kohtumõistmine algab kogudusest.
Toon Vana Testamendi kirjakohtade põhjal kaks näidet.
Ja siis ma toon kaasaaegseid näiteid sellest, miks peab Jumala kohus
algama just kogudusest.
Hesekieli raamatus on kaks salmi. Hesekiel on alati olnud minu
lemmik kõigist Piibli prohvetitest.
Ta huvitav isik. Mitte just paljusid ei haarata
juustest ja viida Babülooniast Jeruusalemma, kuid tema viidi.
Need salmid kirjeldavad sündmusi, mis juhtusid peale seda.
Loeme Hesekieli 8, ja siis 9. ja 22. peatükki.
Usun, et kõik peatükid on väga tähtsad ameerika rahva jaoks.
Ameerika koguduse jaoks.
Hesekieli 8.peatükis näitab Jumal Hesekielile elavalt seda jäledust,
mis toimus Issanda templi sees.
Jubedad ja rüvedad teod.
Maailmas polnud need ammu uued teod, kuid jube oli see, et neid tegusid
tehti Jumala templis ja nende poolt, kes oleksid pidanud olema Jumala
sulased ja Tema teenistuses.
Tahan anda sulle väikese pildi sellest loost.
Loeme Hesekieli 8:10
Jumal juhtis Hesekieli Jehoova templi siseõue.
"Siis ma läksin sisse ja vaatasin, ja ennäe, kõiksugu pilte
jäledaist roomajaist ja loomadest ning kõiksugu Iisraeli soo
ebajumalaid oli joonistatud seina peale ümberringi."
Mõtle sellele, et see on Jehoova tempel.
"Ja nende piltide ees seisis seitsekümmend meest Iisraeli
soo vanemaist, ja Jaasanja, Saafani poeg, seisis nende keskel;
igaühel oli käes oma suitsutuspann ja lõhnav suitsupilv tõusis üles. "
See lõhn on ülistus.
Siin need Jumala rahva juhid olid keset Jumala templit, ja kummardasid
neid jõledaid deemonlikke kujusid!
Jumal ütles Hesekielile : "Sa pole veel kõike näinud!"
"Ja ta ütles mulle: "Sa saad näha veelgi suuremaid häbitegusid,
mida nad teevad."
"Siis ta viis mind Issanda koja värava suhu, mis on põhja pool,
seal istusid naised, nuttes taga Tammust."
Tammus oli paganlik viljakuse jumal. Teatud vihmahooaegadel kui
loodus närbus, nuteti ka Tammust taga, et ta kevadel "üles tõuseks."
Nad tunnistasid seda paganlikku viljakuse jumalat keset templit!
Ja Jumal ütles Hesekielile, et sa pole ikka veel kõike näinud.
"Ja ta ütles mulle: "Kas sa näed, inimesepoeg?
Sa saad näha veelgi suuremaid häbitegusid kui need."
"Siis ta viis mind Issanda koja sisemisse õue, ja vaata,
Issanda templi ukse juures, eeskoja ja altari vahel,
oli umbes kakskümmend viis meest; neil olid seljad Issanda templi
poole ja näod ida poole, ja nad kummardasid päikest ida pool."
Need asjad toimusid Jumala templi seespool ja koguduse juhtide läbi.
"Seepärast talitan minagi tulises vihas: mu silm ei kurvasta ja
ma ei anna armu; ja kuigi nad hüüavad mu kõrvu suure häälega,
ei kuule ma neid."
Nüüd loeme edasi peatükist 9, siin on kohtumõistmise peatükk.
"Siis ta hüüdis mu kuuldes valju häälega, öeldes: "Tulge siia,
linna nuhtlejad, ja igaühel olgu käes hävitusriist!"
Ja vaata, kuus meest tuli Ülavärava poolt, mis on põhja poole,
ja igaühel oli käes oma purustusriist;
aga nende seas oli mees, linased riided seljas ja
kirjutustarbed puusal; ja nad tulid ning asusid vaskaltari kõrvale.
Ja Iisraeli Jumala auhiilgus tõusis keerubi pealt, mille peal ta oli,"
Jumal hakkas oma auhiilgust ära võtma, siiamaani pole see uuesti antud.
"koja lävele ja hüüdis
linaste riietega meest, kellel olid kirjutustarbed puusal.
Ja Issand ütles temale: "Mine läbi linna, läbi Jeruusalemma, ja tee
märk nende laubale, kes ohkavad ja ägavad jäleduste pärast,
mida selles linnas tehakse!"
Ja neile teistele ütles ta minu kuuldes: "Minge tema järel läbi
linna ja lööge! Teie silm ärgu kurvastagu ja ärge andke armu!
Tapke sootuks vanad, noored mehed ja neitsid, lapsed ja naised,
aga ärge puudutage ühtegi, kellel on märk küljes!
Ja alustage minu pühamust!"
Kohus peab algama Jumala kogudusest.
Linaste riietega mees läks tapjate ees ja märkis ära vaid need, kes
ohkasid ja nutsid sellel maal toimuvate jõleduste pärast.
Ja peale linaste riietega meest tulid hävitajad, kes tapsid kõik,
kes nende teele jäid, naised, lapsed, mehed, noored, vanad,
kõik, kelledel polnud eralduse märki küljes.
Usun, et USA jaoks on see kirjakoht väga oluline, nii et räägime USAst.
Mina usun, et USA kogudus on seest sama määrdunud
kui Hesekieli aja Jehoova tempel!
Ma tean, et te ei armasta mind selle eest, mida ma ütlen,
kuid see patt on olnud juhitud feministide ja homoseksuaalide poolt!
Ja mitte olles kahetsust täis, vaid tahtes neid asju, ihaldades neid,
olles nende asjade pärast agressiivne.
Need inimesed on juhtpositsioonidel meie kogudustes ja liitudes,
juhatustes ning piiskoppide ja kõrgete vaimulike kohtadel!
Seminarides ja teoloogiliste õppe- toolide eesotsas meie ülikoolides!
Ma ei hakka siin nimesid nimetama, kuigi oleks ka nimesid, keda maailm
teab vägagi hästi. Terve maailm!
Ma usun, et Jumala juhtimise läbi on minuni jõudnud üks raamat,
mis analüüsib just neidsamu sündmusi, mis leiavad aset praegu.
Autoriks on üks inglane, justnagu mina, kes elab USAs.
Nii et Inglismaal on siiski ka selles olukorras midagi öelda.
Tal on mitmeid teaduslikke kraade, ta on teoloog.
Tema ideeks on see: USAs 1960-ndatel aastatel alanud mäss pole läbi,
vaid see on muutunud austusväärseks, ulatudes võimukoridoridesse,
saastades neid paiku ja samuti meie Valget Maja!
Meie ajalehti ma ei loe rohkem kui üks kord nädalas, sest need on
täis skandaale Valgest Majast ja muust, kuid iva on just sellest,
et kui kristlased osutavad sellele, mis on moraalitu,
siis maailma jaoks aga on rüvedus uueks moraalinormiks!
Uue moraali järgi on asi vaid sinu eelistuses kinni: kui sa tahad
olla ebamoraalne, või homo või pedofiil, siis palun väga - ole seda!
Ja see moraalitus on väga elavalt näha ka Valges Majas!
Seda võimukandjad ei ütle avalikult, sest seeläbi nad
kaotaksid poliitikas hääli, kuid sise- miselt toimub just see protsess.
See on koledal määral reostamas meie riigi-ja kirikuvalitsust,
koguni suuremal määral, kui Hesekieli raamatus kirjutatakse.
Las ma loen teile ette ühe lõigu sellest raamatust, mille avastasin:
siin on juttu Piibli tekstide tõlgendamisest.
Uus tõlgendusviis on ühel või teisel viisil radikaalne ja kerkib
üles peaaegu igal pool. Ühes mõjukas Piibli ajakirjas kirjutas üks
peatoimetajatest Francis Watson Londoni Ülikoolis, kes oli tuntud
Piibli konservatiivse ja evangeelsuse kaitsjana ja pooldajana,
et tema meelest on praegune Piibli tõlge liiga patriarhaalne ja
ka liiga hierarhiline.
Praegu on pahaks sõnaks just patriarhaalne, teadsid?
See kurjade meeste domineerimine süütute naiste üle on see, mida
inimesed siin all enamasti mõtlevad.
Watsoni üheks taotluseks nii Vana kui Uue Testamendi puhul on
tekstid siis liiga patriarhaalsed ning tema lahenduseks on Pühakirja
teatav kristlik egalitarism ehk kõikide võrdsuse taastamine tekstides.
See aga viitab selgelt jumaliku tõe ehk Piibli vastuhakule!
Oma vastuhakus peaks Watsoni olema selline Piibli tõlge..
See on nüüd üks lõik: Praktiliselt see tähendaks, et madu oleks...
Tegelikult mässatakse siin kõige enam I Moosese raamatu esimeste
peatükkide vastu, inimesed peavad neid ebaõiglaselt patriarhaalseks.
Saate aru, mille vastu päriselt hakatakse ja ollakse solvunud!
Selles tõlkes Saatan oleks vabastaja,
Eeva oleks kangelanna oma vapral teekonnal tarkuse poole,
ning Issand Jumal armukade türann, kes huvitub vaid iseenese heaolust!
See loetud lõik on värske tunnustatud teoloogiaversioon ülikoolides,
kus mina kunagi ei käi!
Minagi lahkusin Cambridgei üli- koolist. Seal pole lood ehk nii kehvad,
kuid siiski küllaltki kehvad.
Keegi ütles mulle, et Cambridgeis on 7 kiriku 4 teoloogilist
kolledzit, kelledest 6 kogudust ja kõik kolledzid pooldavad
Iisraeli rahva geograafilist asendamist kristliku kirikuga.
Need on koolitatud Ingismaa vaimulikud, kuid see on meie praeguse teema
kõrval veel pehme väide.
Ütlen nii, nagu asi on: inimesed on Jumalale andnud Saatana rolli
ning Saatanale Jumala rolli.
Kui ma mõtlen tagasi Hesekielile ja 70 koguduse vanemale, kes
kummardasid neid deemonlikke pilte seal templiseinal,
siis on see just meie tänane olukord.
Täpselt selline on tänapäeva ühiskonna pilt.
Ja vaid ühte sorti inimesed säästetakse Jumala kohtu hävitusest.
Need, kes ohkavad ja nutavad oma maa jäleduste pärast.
Ma küsin sinult kas sina kvalifitseerud pääsenute hulka?
Kas sa nutad ja ohkad nende jäleduste pärast, mis täidavad maad?
Kui sa seda ei tee, siis langeb karistus nende asjad pärast su peale!
Jumal nõuab väga konkreetset reaktsiooni- ohkamist ja nutmist!
Loen sulle ühe kirjakoha Aamose raamatust, mis illustreerib teemat.
Aamos oli muidugi varajasem prohvet kui Hesekiel.
Aamose 6. peatükis on meil, andestage kui tundun sarkastiline,
pilt Jumala koguduse karismaatilisest liikumisest.
See tekst muidugi ei kehti kõigi karismaatikute kohta.
Kui ma käin arsti juures, siis küsitakse minult, millisesse
denominatsiooni ma kuulun. Mul on raske vastata.
Siiamaani ma ütlesin, et olen karismaatiline.
Kuid enam ma ei taha öelda, et olen karismaatilisest kogudusest.
Nii paljud ebapiibellikud asjad on segunenud karismaatilisuse
mõistega, et ma lihstalt ei saa sellega enam nõustuda.
Loeme Aamose hüüdu Jumala ees. Aamos tähendab " koorem", nii et
siin on üks mees, kellel on koorem.
"Häda teile, kes te peate kaugeks kurja päeva,"
See salm meenutab mulle seda, mida tänasel varasemal jutlusel räägiti.
Kas sina lükkad oma mõttes kohtupäeva edasi?
Mina usun, et see on päris lähedal.
"aga toote ligidale vägivalla aasta,"
ehk teistesõnadega harjutate vägivalda vaeste peal.
kes te magate elevandiluust voodites ja aelete oma asemeil,
sööte talled karjast ja nuumvasikad laudast,"
Ehk inimesed, kes elavad luksuslikult ja mõnulevad igati.
"kes te sepitsete laule naabli saatel, valmistate endile mänguriistu
nagu Taavet," Siin võis olla suur orkester, koos andekate muusikutega!
"kes te joote karikaist veini ja võiate endid parima õliga,"
Inimesed elavad siin tõeliselt hästi!
"aga Joosepi hukkumine ei tee teile haiget."
See on seesama küsimus: kas sa ohkad ja nutad?
Või lihtsalt naudid elu?
Number 1 probleem meie ajastul on enesearmastus.
Sa võid olla väga karismaatiline ja väga ennast armastav!
Sa võid käia parimatel konverentsidel ja kuulata parimat muusikat,
paljud kulutavad muusikale rohkem kui kristlikule kirjandusele,
kuid sind ei kurvasta maailmas toimuvad kohutavad sündmused!
See ei ole küll Jeesuse vaim, see on Jeesusest kaugel!
Paulus ütleb rooma kirjas, et kui keegi ei oma Kristuse Vaimu, siis
ta ei ole Jumala oma ega ka mitte tõotuse pärija.
Jeesuse vaim oli armastav, kaastundlik, alandlik, ohverdav vaim.
Ma olen teiega aus, aeg-ajalt olen saanud kutseid suurtele
konverentsidele, ja ma armastan neid juhte, kes seal teenivad.
Need inimesed on mu sõbrad, kuid ma ei tunne viimasel ajal enam,
et võiksin minna nendele üritustele ja seal olla.
Ütlesin ühele ajakirja pea- toimetajale, kes on mu sõber,
et kui ma loen nende ajakirjast artikleid, siis on need väga head,
kuid kui ma vaatan konverentside reklaame, siis mul on tunne,
et ma vajan ühte vanni peale neid reklaame.
Need on täis uhkust, edevust ja kõrkust.
Kui kellegil ei ole Kristuse Vaimu, pole ta Issanda oma.
Sa võid rääkida keeltes, isegi teha imetegusid, kuid
kui sul pole seda vaimu, siis sa ei kuulu Jeesusele!
Pidage meeles, keeltes rääkimine, deemonite väljaajamine ning
imetegude tegemine on annid Jumalalt.
Ma praktiseerin neid ande, kuid meenutagem, et Paulus ütles, et
nende andide omaja ei ole peale andide saamist parem kui
ta oli enne andide saamist!
Sa võid saada miljon krooni kingiks, kuid see veel iseenesest ei muuda
sinu iseloomu mitte kuidagi!
Kui sa olid isekas, ahne, ennast täis enne anni saamist, siis
arva ära, milline sa oled peale selle anni saamist?
Isekas, ahne, ennast täis!
Minu meelest on karismaatilise kiriku probleem selles, et annid
on pandud valesse kohta.
Need pole rinnamärgid, mis parandavad meie karakterit, vaid need on
Issanda teenistuse jaoks kasutatavad tööriistad!
Kui ma mõtlen nendele konverent- sidele, siis ma mõtlen kogu
kõik see raha raha, inimesed ja 10 pastorit jutlustamas.
Maailmas on miljoneid inimesi, kes ei näe kunagi ühtegi pastorit!
Minu süda põleb kadunute järgi, nende järgi, kellel pole midagi!
Meie teenistuse moto on jõuda nendeni, kelleni pole jõutud ning
õpetada õpetamatuid!
Ma ei tunne end enam võivat minna sellistele üritustele,
kus me istume diivanitel ja naudime viiulimuusikat.
Kui kogu see teenistus teenib ainult meid endid, pole see hea.
Viin teid tagasi II Timoteose kirja 3. peatükki, mis ütleb,
et praeguse ajastu nr.1 probleem on enesearmastus!
Ja sama peatüki 5. salmis ütleb Paulus, et kui inimesed ei taha
saada sellest üle, siis ärge raisake nende peale aega.
See on Derek Princei versioon sellest salmist.
Nii palju kui minust sõltub, ja väga palju ei sõltu, ma ei
raiska oma aega, kuulutades inimestele, kes ei taha muutuda.
Ma loodan, et mõned teist on muutunud ning mõned teist võivad
muutuda, kuid kui sa pole muutunud ja ei muutu,
siis on see konverents täna siin sinu jaoks ajaraisk.
Loeme Hesekieli 22
Siin on Jumala viimse kohtumõistmise deklaratsiooni Iisraelile.
Hesekieli 22:23
"Ja mulle tuli Issanda sõna; ta ütles: "Inimesepoeg, ütle temale:
Sina oled maa, mida ei puhastata ega niisutata sajatuse päeval."
Mu mõte läheb tagasi 40 aastat, kui üks jumalamees ütles ühe lause.
Ta ütles: "Ainus asi, mis võib puhastada maa, on Püha Vaimu vihm!"
See lause jäi mulle pikkadeks aastateks meelde.
Ainus asi, mis võib puhastada meie maad, on Püha Vaimu vihm.
Ja see Iisrael, millest me loeme, ei olnud võtnud vastu seda vihma
ega olnud ka mitte puhastatud.
Loeme edasi. Siin räägitakse 4 inimgrupist.
Inglise keeles algavad need grupid kõik p-tähega, nii et neid on
kerge meeles hoida.
Prohvetid, preestrid, printsid ja tavainimesed.
Pange tähele, et Jumal ei alusta kohust tavainimestest, printsidest
ega ka mitte preestritest, vaid prohvetitest.
See on meie probleemistiku juur. Prohvet on keegi, kes tõlgendab
rahvale Jumala sõnu ning Tema tahet ja Tema tegutsemist.
Ja kui tõlgendus on vale, eksivad inimesed õigelt teelt.
Loen veel hetkeks.
"Sinu prohvetite vandenõu on keset maad nagu möirgav lõvi,
kes murrab saaki: nad neelavad hingi, võtavad varandusi ja
ja kalleid asju ning teevad paljud naised leskedeks su maal.
Su preestrid tarvitavad vägivalda mu Seaduse kallal; nad ei tee vahet
nad ei tee vahet püha ja ebapüha vahel,ei õpeta roojase ja puhta vahet"
Kui tõsi on see salm kaasaaegse koguduse kohta!
"Su peamehed su maal on nagu saaki murdvad hundid;"
Nüüd läheme prohvetite juurde tagasi.
"Su prohvetid võõpavad neile kõik lubjaga üle,"
Nad silusid asju üle, et asjad paistaksid vaimulikud, kuid
proovikivi need asjad ei kannatanud.
Ühes teises kohas ütleb Piibel: "Ülelubjatud sein variseb maha,
ning selle langemine on suur."
Lõpuks jõuame ka tavainimeseni.
Sageli me kristlastena näitame näpuga inimeste probleemidele,
kuid Jumal ei alusta sealt, isegi mitte meie valitsusest,
Jumal alustab kogudusest. Seal on ka probleemi juured.
Ta alustab prohvetitest, kes väidavad end esindavat Jumalat,
Tema tahet ja Tema teed.
Vennad-õed, see on üks väga suur vastutus väita
midagi Jumala nimel!
Tahan teid veel põgusalt viia läbi mõndade kirjakohtade.
Kui sa läheksid New Agei usu koosolekule, kas tead, kuhu sa läheksid?
Valeprohvetite koosolekule.
On väga huvitav, et vaimsest tõest käändumise koha peal kasvab
hüppeliselt valeprohvetite hulk.
Eelija ajal, kuningas Ahabi aegse vihmaperioodi lõpul
oli 450 Baali prohvetit ja 400 Ashera prohvetit.
Kokku siis 850 valeprohvetit, ja me teame, et oli vaid 1 õige prohvet.
Tema nimi oli Eelija. Iisraelis oli veel 7000 meest,
kes polnud nõtkutanud ebajumalate ees põlvi, kuid nad polnud prohvetid.
Peale seda, kui taevast oli tulnud tuli ja söönud ära Eelija ohvrianni,
hukkas Eelija 850 valeprohvetit.
Kas sinu meelest võiks mõni meie prohvet täna teha midagi sellist?
Võtta kellelgi pea maha? See on osa prohveti teenistusest.
Sa võib-olla ütled, et no 850 prohvetit tapeti, see vast
puhastas õhu lõplikult valedest. Ei!
Veidi aega hiljem kui Ahab püüab meelitada Juuda kuningat
minema sõtta Raamot-Gileadi vastu, on Ahabil juba 400 valeprohvetit!
Tõlkis Lemme-Getter Bogatkin